Minolovac
Minolovac je izraz koji se koristi za ratni brod sagrađen i opremljen za neutralizaciju, odnosno uništenje morskih mina. Minolovci se ponekad dijele na tzv. čistače mina, koji plove određenim područjem koristeći poseban uređaj zvan minolovka, te minolovce u užem smislu koji su specijalizirani za pronalaženje i uništenje pojedinačnih mina. Minolovci su u pravilu maleni brodovi, najčešće sagrađeni od drva, plastike i drugih materijala kojima bi trebali spriječiti detonaciju magnetskih mina. Osim uništavanjem mina mogu služiti za patroliranje i druge pomoćne zadatke, a neki služe i kao minopolagači. Minolovac je jedan od najmanjih ratnih brodova, ali je zato i najrasprostranjeniji među ratnim mornaricama svijeta. Commons ima datoteke na temu: Minolovac